laion/Wikipedia-Exotic huggingface dataset:
חלקת אלוהים (שיר של רבקה זהר)

"חלקת אלוהים" הוא שיר בביצוע הזמרת הישראלית רבקה זהר. יורם טהרלב כתב את השיר, ונורית הירש הלחינה אותו. זהר התמודדה עם השיר בפסטיגל ב־1986 וזכתה איתו במקום הראשון. השיר נכלל באלבומה של זהר "עבריה", שהתפרסם ב־1987. רבקה זהר הצליחה מאוד בישראל בשנות ה־60. בתחילת שנות ה־70 היא נסעה עם בעלה לארצות הברית והפסיקה להופיע ולפעול בישראל. בחו"ל מצבה התדרדר מאוד. היא התגרשה, התמכרה להרואין ושהתה שנים ארוכות במכוני גמילה מסמים. ב־1985, לאחר 12 שנים בחו"ל, הוזמנה זהר להשתתף בתחרות ה"פסטיגל". יורם טהרלב ונורית הירש כתבו על פי סיפור חייה את השיר "הדרך אל הכפר", שעורר התלהבות וזכה במקום הראשון בתחרות. שנה מאוחר יותר, מארגני הפסטיגל רצו שזהר תשתתף שוב בתחרות. על מנת לשחזר את ההצלחה היא פנתה אל הצמד טהרלב־הירש וביקשה מהם שיר נוסף. טהרלב אמר שבצעירותו כתב שיר בהשראת מעיין שבפאתי הכפר הדרוזי עוספייה שעל הכרמל, מעיין שהיה חלק מנוף ילדותו, ושהשיר לא התפרסם מעולם ויכול להתאים לזהר. חרף החשש שילדים יתקשו להתחבר לשיר הרציני, השיר התחרה בפסטיגל 1986 וגם הוא זכה במקום הראשון. הביטוי שבפזמון החוזר "לשקוט 40 שנה" מופיע פעמים רבות בספר שופטים. "חלקת אלוהים" הוצג ב"פינה לשיפוטכם" של מצעד הפזמונים השבועי של רשת ג' ב־6 בינואר 1987. השיר זכה להצלחה והגיע בשיאו למקום הראשון ב־17 בפברואר 1987 למשך שבוע אחד. בסך הכל צעד השיר במשך תשעה שבועות עד 17 במרץ 1987, אז יצא מהמצעד‏. במצעד הפזמונים העברי השנתי לשנת תשמ"ז של התחנה הוא דורג במקום ה־36. כמה זמרים ביצעו גרסאות כיסוי לשיר. יונתן רזאל ביצע את השיר במיזם יעלה ויבוא – פרויקט המחווה לשירי יורם טהרלב. אלון אולארצ'יק ביצע את השיר עם התזמורת הפילהרמונית הישראלית במופע הוקרה לנורית הירש. רועי ידיד הקליט גרסת כיסוי לשיר. רוחמה רז הקליטה גרסת כיסוי לשיר. ירדנה ארזי ביצעה את השיר במופע מחווה ליורם טהרלב, שנערך בהיכל התרבות בתל אביב ב־24 ביוני 2022. ביצעו את השיר גם אלי לוזון, חני נחמיאס, איה כורם, דורית ראובני ואביב גפן. אקורדי השיר "חלקת אלוהים" באתר Tab4u סרטון השיר "חלקת אלוהים" באתר יוטיוב מילות השיר "חלקת אלוהים" באתר שירונט רבקה זהר בביצוע "חלקת אלוהים" בפסטיגל 1986 (אודיו), באתר יוטיוב האלבום "עבריה", באתר Discogs נתוני היצירה, באתר אקו"ם, בדיקה אחרונה ב־18 בספטמבר 2023 חלקת אלוהים (לפרטים יש ללחוץ על שם השיר), באתר nurit-hirsh.com "חלקת אלוהים" בביצוע יונתן רזאל, באתר יוטיוב "חלקת אלוהים" בביצוע אלון אולארצ'יק והתזמורת הפילהרמונית הישראלית, באתר יוטיוב "חלקת אלוהים" בביצוע רועי ידיד, באתר יוטיוב "חלקת אלוהים" בביצוע רוחמה רז, באתר יוטיוב "חלקת אלוהים" בביצוע ירדנה ארזי במופע מחווה ליורם טהרלב, 2022, באתר יוטיוב אלחנן סמואל, חלקת אלוהים ופיסת שמיים: דור המדבר מבקש בית, באתר מקור ראשון, 24 ביולי 2020 יורם טהרלב, מבחר שירים | חלקת אלוהים, באתר taharlev.com השיר מוצג ב"פינה לשיפוטכם" של מצעד הפזמונים השבועי של רשת ג', באתר פזמונט, בדיקה אחרונה ב־17 בספטמבר 2023 מיקום שיא במצעד השבועי של רשת ג' (1), באתר פזמונט, בדיקה אחרונה ב־17 בספטמבר 2023 השיר יוצא ממצעד רשת ג', באתר פזמונט, בדיקה אחרונה ב־18 בספטמבר 2023 המצעד השנתי לשנת תשמ"ז של רשת ג', באתר פזמונט, בדיקה אחרונה ב־18 בספטמבר 2023
אוריין צ'פלין

אוריין צ'פלין (נולדה ב־21 במאי 1973) היא סופרת ישראלית. צ'פלין נולדה וגדלה בקיבוץ שריד. לאחר סיום שירותה הצבאי בחיל הים, למדה עיתונות ותקשורת בבית הספר לעיתונות כותרת. לאחר מכן למדה תקשורת ומדעי המדינה. לאחר סיום לימודיה עבדה כתחקירנית ועורכת של תֹכניות אקטואליה שונות בטלוויזיה, בין היתר בתוכנית פופוליטיקה. לאחר מכן הייתה עורכת תוכן במערכות של תוכניות תעודה ואקטואליה נוספותבשידורי קשת. לאחר לידת בנה הבכור החלה לעבוד כמרצה לתקשורת המונים בחוגים לתקשורת, והייתה בעלת בלוג ב"מעריב". בשנת 2011 עברה לארצות הברית בעקבות רילוקיישן משפחתי שם התגוררה מספר שנים בדאלאס, טקסס. בתקופה שהתגוררה שם הקימה צ'פלין עסק לכתיבת הרצאות וביוגרפיות ועבדה בגוף תקשורת ישראלי בארצות הברית. בשנת 2018 הפיקה סרט תיעודי, 'הסוד בבקבוק', שהוקרן בערוץ עשר. במהלך לימודיה בארצות הברית ראיינה נשים על חווית האימהות ובעקבות כך כתבה את ספרה הראשון "ארבע שעות ביום – על הלינה המשותפת". הספר יצא לאור בשנת 2020 עם חזרתה של צ'פלין להתגורר בישראל. לאחר צאת הספר הוא עובד לסרט ששודר בכאן 11. בסרט מובא סיפורן של שמונה אימהות שילדיהן גדלו בבתי הילדים בקיבוץ, שנשאלות לגבי חוויית האימהות במה שהוגדר כ"ניסוי חברתי". בין השאלות שמעלה הסרט: כיצד הן תופסות את אימהותן, איך השפיעה השיטה על הקשר עם ילדיהן ועוד. צ'פלין מתגוררת בתל אביב, מרצה לתקשורת המונים, עוסקת בכתיבה תיעודית ועריכת תוכן. נשואה ואמא לבן ובת. אוריין צ'פלין, ברשת החברתית פייסבוק אוריין צ'פלין, ברשת החברתית אינסטגרם אוריין צ'פלין בפייסבוק "אני עומדת בסוף כל יום וכמו מזוכיסטית בוחנת את כל הפגמים. לועגת לעצמי", באתר ynet, 22 במרץ 2023 עמרי הרצוג, "משהו קורה לבֶּלה" מציץ באזורים נפשיים כואבים, אך נמלט למקום בטוח יותר, באתר הארץ, 2 באפריל 2023 ארבע שעות, באתר כאן – תאגיד השידור הישראלי, 19 במאי 2021 אוריין צ'פלין - יוצרת תוכן ועוסקת בכתיבה תיעודית, סופרת, מרצה לתקשורת, אמא, באתר Miss Mandala, ‏2022-10-27 רמבי הגב, חמש תמונות וסיפור - אוריין צ'פלין, באתר סיפור.חיים - סיפורים באמצע החיים, ‏2017-01-31 הרצאות אוריין צ'פלין, באתר הרצאות מהכורסא (באנגלית אמריקאית) אוריין צ'פלין באתר עברית chap-lines – אוריין צ׳פלין – אוריין צ׳פלין – כותבת תוכן
מוקדמות גביע העולם בכדורגל נשים 1991

48 נבחרות לאומיות נרשמו למוקדמות גביע העולם בכדורגל נשים 1991, והתחרו על 12 מקומות בטורניר הגמר שנערך ברפובליקה העממית של סין. 12 המקומות בגביע העולם חולקו בין קונפדרציות הכדורגל של פיפ"א כמפורט להלן: אירופה (אופ"א): 5 מקומות, עליהם התחרו 18 נבחרות. אסיה (AFC)‏: 3 מקומות, עליהם התחרו 9 נבחרות (כולל המארחת סין שלא העפילה אוטומטית). אוקיאניה (OFC)‏: מקום אחד, עליו התחרו 3 נבחרות. אפריקה (CAF)‏: מקום אחד, עליו התחרו 8 נבחרות (מתוכן פרשו 4 נבחרות לפני תחילת המוקדמות). דרום אמריקה (CONMEBOL)‏: מקום אחד, עליו התחרו 3 נבחרות. צפון, מרכז אמריקה והקריביים (CONCACAF)‏: מקום אחד, עליו התחרו 7 נבחרות. משחק המוקדמות הראשון נערך ב-9 בספטמבר 1989 והמשחק האחרון שוחק ב-14 ביולי 1991. בסך הכל נערכו 111 משחקי מוקדמות, בהם הובקעו 445 שערים (ממוצע של 4.01 שערים למשחק). ערך מורחב – אליפות אירופה בכדורגל נשים 1991 איטליה, גרמניה, דנמרק, נורווגיה ושוודיה העפילו לגביע העולם. ערך מורחב – אליפות אסיה בכדורגל נשים 1991 טאיוואן, יפן, וסין העפילו לגביע העולם. ערך מורחב – אליפות אוקיאניה בכדורגל נשים 1991 ניו זילנד העפילה לגביע העולם. ערך מורחב – אליפות אפריקה בכדורגל נשים 1991 ניגריה העפילה לגביע העולם. ערך מורחב – קופה אמריקה נשים 1991 ברזיל העפילה לגביע העולם. ערך מורחב – גביע הזהב של CONCACAF לנשים 1991 ארצות הברית העפילה לגביע העולם. גם מרטיניק השתתפה במוקדמות, אך לא יכלה להעפיל לטורניר הגמר כי לא הייתה חברה בפיפ"א
אתנה (משגר)

משגר אתנה (באנגלית: Athena) הוא משגר אמריקאי שפותח על ידי לוקהיד מרטין. השיגור הראשון בוצע בשנת 1995. המשגר פותח ב-2 גרסאות "אתנה-1" שהיה משגר דו-שלבי ו-"אתנה-2" שהיה משגר תלת-שלבי עם שני שלבים ראשונים זהים. השיגור הראשון בוצע בבסיס חיל האוויר ונדנברג בשנת 1995 עם משגר "אתנה 1" ולוויין במשקל 113 ק"ג. השיגור לא היה מוצלח. שיגור נוסף נוצע בשנת 1997 עם לוויין במשקל 404 ק"ג. השיגור עבר בהצלחה, אך לוויין הפסיק לפעול לאחר 3 ימים במסלול. בשנת 1998 בנמל החלל קייפ קנוורל בוצע שיגור מוצלח של גשושית לונר פרוספקטור לחקר הירח. בהמשך בוצעו מספר שיגורים נוספים. בשנת 2001 בוצע שיגור מנמל החלל הפסיפי - אלסקה. זה היה שיגור מוצלח של 4 לוויינים במשקל כולל של כ-190 ק"ג. בשנות ה-90 של המאה ה-20 היו תוכנית לפיתוח "אתנה 3" עם יכולת שיגור של עד 3,600 ק"ג. תוכניות אלו לא קודמו מחוסר לקוחות. בתחילת המאה ה-21 היה ניסיון לפתח "אתנה 3" במסגרת תוכנית COTS. הכוונה הייתה להגיע ליכולת שיגור של 4,600 ק"ג מנמל החלל הפסיפי - אלסקה. תוכניות אלו לא מומשו. מדיה וקבצים בנושא אתנה בוויקישיתוף מידע על משגר אתנה 1 מידע על משגר אתנה 2 מידע על שיגורים
לואיס ריוחה

לואיס חסוס ריוֹחָה גונסאלס (בספרדית: Luis Jesús Rioja González; נולד ב-16 באוקטובר 1993) הוא כדורגלן ספרדי המשחק בולנסיה מהלה ליגה בעמדת הקיצוני השמאלי. לריוחה מעל 180 הופעות במדי אלאבס, בה שיחק ברוב הקריירה שלו. בצעירותו שיחק באקדמיה של ריאל מדריד, ומשם עבר לכדורגל מקצועי בספרד. ריוחה נולדה בלאס קבזאס דה סאן חואן, סביליה, אנדלוסיה, ושישק בנוער של קאבסנסה. הוא ערך את הופעת הבכורה שלו בבוגרים ב-2 בספטמבר 2012, כששיחק את 22 הדקות האחרונות של ניצחון ביתי 2–0 של מול קאדיס ב'. ריוחה כבש את שער הבוגרים הראשון שלו ב-18 בנובמבר 2012, ב-4–0 ביתי נגד ארקוס, וסיים את הקמפיין עם ארבעה שערים ב-35 הופעות. ב-27 ביוני של השנה שלאחר מכן, הוא חתם על חוזה לשלוש שנים עם ריאל מדריד ושובץ בקבוצת קסטיליה בליגה השנייה. ב-27 ביולי 2014 הצטרף ריוחה לקבוצת מילואים נוספת, סלטה ויגו ב' בליגה השלישית. ב-4 בינואר 2017, הוא עבר למרבייה. ב-23 ביולי 2018, ריוחה חתם על חוזה לשנתיים עם אלמריה מהליגה השנייה. הוא ערך את הופעת הבכורה שלו ב-17 באוגוסט, כשפתח בהפסד חוץ 0–1 מול קאדיס. ריוחה הבקיע את השער המקצועי הראשון שלו ב-26 באוגוסט 2018, כשכבש את השער הפותח בתיקו 1-1 ביתי מול טנריפה. הוא היה פותח קבוע במועדון במהלך הקמפיין, ותרם עם ארבעה שערים ב-39 הופעות. ב-1 ביולי 2019, ריוחה חתם על חוזה לארבע שנים עם דפורטיבו אלאבס מלה ליגה, כשהמועדון הפעיל את סעיף השחרור שלו. הוא ערך את הופעת הבכורה שלו ב-18 באוגוסט, בתבוסה ביתית 1–0 נגד לבאנטה. לואיס ריוחה, באתר Transfermarkt לואיס ריוחה, באתר Soccerway לואיס ריוחה, באתר BDFutbol לואיס ריוחה, באתר WorldFootball.net לואיס ריוחה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לואיס ריוחה".
אונאי נונייס

אונאי נונייס חסטוסו (בספרדית: Unai Núñez Gestoso; נולד ב-30 בינואר 1997) הוא כדורגלן ספרדי המשחק בעמדת הבלם באתלטיק בילבאו, בהשאלה מסלטה ויגו ובנבחרת ספרד. נונייס, שנולד בססטאו, ביסקאיה, חבל הבאסקים וגדל בפורטוגלטה השכנה, הצטרף לאקדמיה של אתלטיק בילבאו ב-2007, בגיל עשר. הוא ערך את הופעת הבכורה שלו בבוגרים בעונת 2015–16, בליגה הספרדית השלישית. ב-7 ביוני 2016, נונייס הועלה למילואים. הוא הפך מיד לפותח קבוע בקבוצה, הופיע ב-33 משחקים וכבש שלושה שערים במהלך הקמפיין. ב-2 ביוני 2017, נונייס זומן לסגל הראשי לקראת העונה על ידי מאמן הקבוצה הראשונה החדש, חוסה אנחל זיגנדה. הוא ערך את הופעת הבכורה שלו בקבוצה הראשונה שלו - והלה ליגה - ב-20 באוגוסט, כשפתח בתיקו 0–0 ביתי נגד חטאפה. ב-30 באוקטובר 2017, לאחר שכבר הפך לשחקן פותח קבוע, נונייס חידש את חוזהו עד 2023, עם סעיף שחרור של 30 מיליון יורו. ב-31 במרץ שלאחר מכן הוא הבקיע את שערו הראשון בלה ליגה, ובישל את השער הראשון בתיקו 1-1 ביתי מול סלטה ויגו. לאחר 36 הופעות ב-2017–18, נונייס שיחק הרבה פחות (14 משחקים) במהלך עונת 2018–19, בתחילה מצא את עצמו כבלם מחליף לאיניגו מרטינס ויראי אלבארס. בנובמבר 2020 הוא חתם על חוזה עד 2025, ללא סעיף שחרור. ב-16 ביולי 2022, הוא הושאל לסלטה ויגו מלה ליגה לעונה אחת. ב-25 באוגוסט 2017, נונייז קיבל את הזימון הראשון שלו לנבחרת ספרד עד גיל 21. הוא זומן לסגל על ידי המאמן רוברט מורנו ב-30 באוגוסט 2019, לשני משחקי מוקדמות יורו 2020 מול רומניה ואיי פארו. הוא ערך את הופעת הבכורה שלו במשחק השני בחיחון ב-8 בספטמבר, כשנכנס כמחליף של סרחיו ראמוס ביתרון 2–0 לספרד; התוצאה הסופית הייתה 4–0. הוא שיחק גם בנבחרת הבאסקים הלא רשמית, ערך את הופעת הבכורה שלו מול קוסטה ריקה בנובמבר 2020 וכבש את שער הניצחון עם נגיחה בדקות הסיום. אונאי נונייס, באתר Transfermarkt אונאי נונייס, באתר Soccerway אונאי נונייס, באתר BDFutbol אונאי נונייס, באתר WorldFootball.net אונאי נונייס, באתר FootballDatabase.eu
מוקדמות גביע העולם בכדורגל נשים 1995

55 נבחרות לאומיות נרשמו למוקדמות גביע העולם בכדורגל נשים 1995, והתחרו על 12 מקומות בטורניר הגמר שנערך בשוודיה. שוודיה, המארחת, העפילה אוטומטית והותירה 11 מקומות לשאר הנבחרות. 12 המקומות בגביע העולם חולקו בין קונפדרציות הכדורגל של פיפ"א כמפורט להלן: אירופה (אופ"א): 5 מקומות (כולל המארחת שוודיה שהעפילה אוטומטית), עליהם התחרו 30 נבחרות. אסיה (AFC)‏: 2 מקומות, עליהם התחרו 4 נבחרות. צפון, מרכז אמריקה והקריביים (CONCACAF)‏: 2 מקומות, עליהם התחרו 5 נבחרות. אוקיאניה (OFC)‏: מקום אחד, עליו התחרו 3 נבחרות. אפריקה (CAF)‏: מקום אחד, עליו התחרו 8 נבחרות (מתוכן פרשו 2 נבחרות לפני תחילת המוקדמות). דרום אמריקה (CONMEBOL)‏: מקום אחד, עליו התחרו 5 נבחרות. 52 נבחרות שיחקו לכל הפחות משחק אחד. משחק המוקדמות הראשון נערך ב-13 באוגוסט 1994 והמשחק האחרון שוחק ב-26 במרץ 1995. בסך הכל נערכו 135 משחקי מוקדמות, בהם הובקעו 655 שערים (ממוצע של 4.85 שערים למשחק). ערך מורחב – אליפות אירופה בכדורגל נשים 1995 אנגליה, גרמניה, דנמרק, נורווגיה ושוודיה העפילו לגביע העולם. הוחלט שאסיה תישלח נציגות לגביע העולם על פי הישגיהן בטורניר הכדורגל של משחקי אסיה 1994 שנערכו בהירושימה, יפן. הטורניר נערך במתכונת של בית אחד, ושתי הנבחרות שסיימו את הבית עם המאזן הטוב ביותר העפילו לגביע העולמי. יפן וסין העפילו לגביע העולם. ערך מורחב – גביע הזהב של CONCACAF לנשים 1994 ארצות הברית וקנדה העפילו לגביע העולם. ערך מורחב – אליפות אוקיאניה בכדורגל נשים 1994 אוסטרליה העפילה לגביע העולם. ערך מורחב – אליפות אפריקה בכדורגל נשים 1995 ניגריה העפילה לגביע העולם. ערך מורחב – קופה אמריקה נשים 1995 ברזיל העפילה לגביע העולם.
ואצלב קראטוכוויל

ואצלב קראטוכוויל (בצ'כית: Václav Kratochvíl‏; 24 בספטמבר 1903 – 6 בנובמבר 1988) היה גנרל צ'כוסלובקי אשר שימש כראש המטה הכללי של צבא צ'כוסלובקיה בין 1952–1958. קראטוכוויל נולד בנובה וסלי ב-24 בספטמבר 1903. הוא למד בגימנסיה בחרודים, וב-1923 התגייס לצבא צ'כוסלובקיה ולמד באקדמיה הצבאית הראניצה. הוא למד גם באקדמיה הצבאית בפראג והוכשר כקצין ארטילריה. בעקבות הכיבוש הגרמני של צ'כוסלובקיה במרץ 1939, עבר קראטוכוויל לשרת בצבא הממשלה - כוח הביטחון הרשמי של הפרוטקטורט של בוהמיה ומורביה. במקביל, הוא הצטרף לארגון המחתרת "אובראנה נארודנה" ("הגנה על האומה"). בדצמבר 1940 הוא נלכד בידי הגסטאפו. הוא הוחזק במעצר במשך שנה, ולאחר מכן נידון בברלין לשש שנים במחנה עבודה. עם סיום מלחמת העולם השנייה, קראטוכוויל שוחרר ממאסר והתגייס מחדש לצבא הצ'כוסלובקי. הוא הוצב במטה הקורפוס ה-5 בברנו, וב-17 באוגוסט 1945 הועלה לדרגת מאיור. ב-15 בספטמבר של אותה שנה הוא מונה לראש מטה הדיוויזיה ה-6. ב-22 באוקטובר 1946 הוא הועלה לדרגת פודפולקובניק. בספטמבר 1947 הוא נסע למוסקבה במטרה להשלים את הכשרתו הצבאית. ב-18 באוקטובר 1948 הוא הועלה לדרגת פולקובניק. שנה לאחר מכן הוא חזר לצ'כוסלובקיה, ומילא תפקידים בכירים במטה הכללי. באפריל 1950 הוא מונה לסגן ראש המטה הכללי. ב-1 במאי של אותה שנה הוא הועלה לדרגת גנרל-מאיור. ב-31 בינואר 1952 הוא מונה לראש המטה הכללי. בתפקידו כראש המטה הכללי, המשיך קראטוכוויל במדיניות שהחלו בה קודמיו בתפקיד, דהיינו בנייה מחדש של הצבא הצ'כוסלובקי על פי המודל של הצבא האדום. ב-1 ביוני 1954 שונה שמו של הצבא הצ'כוסלובקי ל"צבא העם הצ'כוסלובקי". הוא סיים את תפקידו ב-28 ביוני 1958. לאחר מכן שימש כרקטור האקדמיה הצבאית בברנו. בינואר 1961 הוא פרש מהצבא. הוא נפטר בפראג ב-6 בנובמבר 1988. ואצלב קראטכוויל באתר הצבא הצ'כי ואצלב קראטוכוויל באתר valka
ענה

ענה הוא דמות המוזכרת כאב קדמון בשושלות שבספר בראשית ודברי הימים. בספר בראשית מוזכר ענה רק בפרק ל"ו, בכמה צורות: בפעמיים הראשונות (פסוקים ב' וי"ד) מוזכר, לפי נוסח המסורה, בשמה של בתו "אָהֳלִיבָמָה בַת עֲנָה בַּת צִבְעוֹן" אשת עשו, אך ענה ידוע משאר אזכוריו כזכר, ואכן, בתרגום השבעים מוזכרת כ־"Ελιβεμας θυγατρὸς Ανα τοῦ υἱοῦ Σεβεγων" – "אהליבמה בת ענה בן צבעון". בהמשך אותו פרק מוזכר כבנו של שעיר ואחיו של צבעון, וארבעה פסוקים לאחר מכן מוזכר כבנו של צבעון, ומסופר עליו ”הוּא עֲנָה אֲשֶׁר מָצָא אֶת הַיֵּמִם בַּמִּדְבָּר בִּרְעֹתוֹ אֶת הַחֲמֹרִים לְצִבְעוֹן אָבִיו” (פסוק כ"ד); פסוק לאחר מכן מוזכרים בניו דישֹן ואהליבמה בת ענה. לאחר מכן מוזכר "אלוף ענה" כאחד מאלופי החורי, הקרואים על שם דמויות שונות המוזכרות באותו פרק. בדברי הימים מוזכר ענה בפרק א' המשכתב שושלות בספר בראשית – פעם אחת כאחד מבני שעיר החורי ואחיו של צבעון ופעם אחת כאחד מבני צבעון; בפרק זה מוזכר רק בנו דישון. עמק הפרת מהעיר מרי ועד מישור הסחף התחתון, ובייחוד הגדה הדרום-מערבית בקרבת העיר ענת, נקראה "ארץ ענת" או "ארץ ענה" (אנ'), בעיקר בתקופת הברונזה. ההיסטוריון עדיה חורון קישר, לאור סוחרי־המדבר שהגיעו לארץ זאת בתיווך בין כנען לשומר על חמורים (כפי שהיה נהוג לפני ביות הגמל), בין ארץ זאת והסחר בה לאזכור המקראי בבראשית, ל"ו, כ"ד של ענה שמצא "ימִם" (מים מתוקים, לפי המילה הברברית imim) במדבר בזמן שרעה חמורים. תרגום השבעים לבראשית 36 פסוקים 2 ו־14 באתר Blue Letter Bible ספר בראשית, פרק ל"ו, פסוק כ' ספר בראשית, פרק ל"ו, פסוק כ"ט ספר דברי הימים א', פרק א', פסוק ל"ח ספר דברי הימים א', פרק א', פסוק מ"א E. Destaing, Vocabulaire Français-Bérberè, Paris, 1938, p. 99 ע. ג. חורון, קדם וערב, דביר, 2000, עמ' 174–175
תחנת הרכבת סביולובסקי

תחנת הרכבת סביולובסקי (ברוסית: Савёловский вокзал) היא אחת מעשרת מסופי הרכבת של מוסקבה. ממוקמת בנפת בוטירסקי. היוזם של בניית קו סביולובסקאיה היה סאווה מאמונטוב, יו"ר מועצת המנהלים של חברת הרכבות מוסקבה-ירוסלב. בשנת 1988 ליד התחנה, נפתחה תחנת המטרו סביולובסקאיה של קו סרפוחובסקו-טימיריאזבסקאיה, ובשנת 2018 נפתחה תחנת מטרו באותו שם בקו הטבעת הגדול. בשנת 2008 הושק שירות נוסעים ישיר של רכבות אארואקספרס בין תחנת סביולובסקי לנמל התעופה הבין-לאומי שרמטייבו. בשנת 2019, תחנת הרכבת ומסוף הנוסעים שולבו בתוכניות התחבורה והלוגיסטיקה לשירות נוסעים של הקוטרים המרכזיים של מוסקבה בּקו D1. מדיה וקבצים בנושא תחנת הרכבת סביולובסקי בוויקישיתוף ערך זה הוא קצרמר בנושא תחנות רכבת ובנושא מוסקבה. אתם מוזמנים לתרום לוויקיפדיה ולהרחיב אותו.
אוטאקאר ריטיר

אוטאקאר ריטר (בצ'כית: Otakar Rytíř‏; 26 ביוני 1913 – 6 במאי 1979) היה גנרל ארמייה צ'כוסלובקי אשר שימש כראש המטה הכללי של צבא צ'כוסלובקיה בין 1958–1968. ריטר נולד בוויסוקה מיטו ב-26 ביוני 1913. ב-1932 הוא החל ללמוד משפטים באוניברסיטת קארל בפראג, אולם עזב את הלימודים לאחר שלושה סמסטרים. ב-1935 הוא התגייס לצבא צ'כוסלובקיה והוכשר כקצין ארטילריה. באוגוסט 1937 הוא מונה למפקד סוללת תותחנים. בעקבות הכיבוש הגרמני של צ'כוסלובקיה במרץ 1939, הוא עזב את הארץ ונמלט לפולין, שם חבר ליחידות מהצבא הצ'כוסלובקי הגולה. לאחר נפילת פולין הוא נמלט לברית המועצות, ונכלא במחנה מעצר של הנ.ק.ו.ד. בעקבות מבצע ברברוסה, החלו הסובייטים להקים יחידות צ'כוסלובקיות שיסייעו בלחימה נגד הגרמנים. ריטר התגייס לצבא הצ'כוסלובקי הגולה, ועד סוף המלחמה השתתף בקרבות רבים וטיפס בסולם הדרגות. עם סיום המלחמה הוא היה מאיור וראש מטה חיל התותחנים של הצבא הצ'כוסלובקי. עם סיום המלחמה, ריטר חזר לצ'כוסלובקיה והתגייס מחדש לצבא הצ'כוסלובקי. ב-1 באפריל 1946 הוא נשלח למוסקבה לצורך השלמת הכשרתו הצבאית. ב-30 באפריל 1947 הוא החל ללמד באקדמיה הצבאית בפראג. ב-15 במאי 1949 הוא מונה לסגן מפקד הבריגדה ה-13. ב-1 באוקטובר 1950 הוא מונה למפקד הבריגדה. ב-15 באוקטובר הוא הועבר לפקד על הקורפוס ה-3. ב-15 ביולי 1951 הוא מונה לראש מטה המחוז הצבאי ה-1. ובינואר 1952 הוא הועבר לשמש כסגן מפקד המחוז. ב-27 באפריל 1953 הוא מונה למפקד המחוז. ב-4 ביוני 1956 הוא מונה לסגן שר ההגנה. ב-28 ביולי 1958 הוא מונה לראש המטה הכללי. ב-1 במאי 1966 הוא הועלה לדרגת גנרל ארמייה. ב-19 באפריל 1968 הוא פרש מהצבא והפך לחוקר עצמאי במכון להיסטוריה צבאית בפראג. ב-25 ביולי 1969, בעקבות פלישת כוחות ברית ורשה לצ'כוסלובקיה (האביב של פראג), הוא מונה למתאם בין ממשלת צ'כוסלובקיה לכוחות הזרים השוהים בארץ. הוא נפטר באוסטרבה ב-6 במאי 1979. אוטאקאר ריטר באתר הצבא הצ'כי אוטאקאר ריטר באתר valka
Ultimate

"Ultimate" הוא שיר של הראפר האמריקאי דנזל קארי, אשר יצא ב-9 ביוני 2015 כסינגל המוביל מהמיני-אלבום הכפול הראשון שלו 32 Zel/Planet Shrooms. רוני ג'יי הפיק את השיר וכתב אותו יחד עם קארי. השיר נחשב ללהיט הפריצה של קארי. השיר הפך לוויראלי בתחילת 2016, כאשר משתמשים ברשת החברתית המקוונת Vine החלו להעלות ממים שונים שבהם קטע של השיר מתנגן לקראת סוף הסרטון. לאחר מכן, המם החל להתפשט גם לאתרים אחרים, כדוגמת יוטיוב. הרמיקס הרשמי של השיר, בהשתתפות הראפר האמריקאי ג'וסי ג'יי, מופיע בגרסה המחודשת של 32 Zel/Planet Shrooms. קליפ לרמיקס יצא ב-20 במרץ 2019. מידע על היצירה "Ultimate" באתר מיוזיק בריינז Looking Back At Denzel Curry's "Ultimate", Genius (באנגלית) Paul ThompsonPaul Thompson, Denzel Curry, 'Ultimate' - XXL, XXL Mag, ‏2015-02-25 (באנגלית) Denzel Curry Goes Super Saiyan In "Ultimate" MV Feat. Juicy J, Hypebeast, ‏2019-02-20 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
קרל רוסוב

קרל רוסוב (בצ'כית: Karel Rusov‏; 21 בנובמבר 1924 – 2013) היה איש צבא ופוליטיקאי צ'כוסלובקי. שימש כראש המטה הכללי של צבא צ'כוסלובקיה בין 1968–1979, וכחבר המועצה הפדרלית בין 1971–1990. רוסוב נולד בהורני אוייזד ב-21 בנובמבר 1924. הוא למד בבית ספר למנהל עסקים לפני שב-1945 התגייס לצבא צ'כוסלובקיה. הוא למד באקדמיה הצבאית בהראניצה ובאקדמיה הצבאית פרונזה שבמוסקבה. הוא מילא תפקידים בכירים במטה הכללי ושימש כמפקד הדיוויזיה הממונעת ה-2. ב-1960 הוא מונע למפקד הארמייה ה-1. ב-19 באפריל 1968 הוא מונה לראש המטה הכללי. זמן קצר לאחר כניסתו לתפקיד, בעקבות האביב של פראג, פלשו צבאות ברית ורשה לצ'כוסלובקיה, וכבשו אותה תוך יום אחד. הסובייטים החלו בתהליך "הנורמליזציה" שנועד להסדיר מחדש את היחסים בין צ'כוסלובקיה לברית המועצות. בפועל, היה זה שם מכובס שנועד לכסות על טיהורים מסיביים בצמרת הצבא והפוליטיקה הצ'כוסלובקית. רוסוב סומן כתומך נאמן של ברית המועצות, ולפיכך הפך לדמות חזקה ומשפיעה במפלגה הקומוניסטית הצ'כוסלובקית. ב-1971 הוא הפך לחבר האספה הפדרלית. ב-26 בנובמבר 1979 הוא סיים את תפקידו כרמטכ"ל, ומונה לסגן שר ההגנה. ב-1989 הוא מונה לנספח צבאי בגרמניה המזרחית. בעקבות מהפכת הקטיפה שסיימה את השלטון הקומוניסטי בצ'כוסלובקיה, הוא עזב את הצבא. קרל רוסוב באתר הצבא הצ'כי קרל רוסוב באתר valka
ניקולה טרזיץ'

ניקולה טרזיץ' (בסרבית: Никола Терзић; נולד ב-28 בספטמבר 2000 ביגודינה שברפובליקה הפדרלית של יוגוסלביה) הוא כדורגלן סרבי המשחק בעמדת קשר הכנף בקבוצת הפועל אום אל פאחם מהליגה הלאומית. טרזיץ' גדל במחלקות הנוער של יגודינה וצ'וקאריצ'קי. בסוף שנת 2020 הושאל ל-IMT. ב-3 בפברואר 2021 חתם טרזיץ' על חוזה לארבע שנים בפרטיזן בלגרד. בחצי השני של עונת 2022/2023 הושאל לבנדירמהספור מליגת המשנה הטורקית. ב-20 בספטמבר 2023 חתם בהפועל אום אל פאחם. טרזיץ' היה חלק מסגל נבחרת סרביה עד גיל 21. ניקולה טרזיץ', באתר Transfermarkt ניקולה טרזיץ', באתר Fussballdaten.de (בגרמנית) ניקולה טרזיץ', באתר Soccerway ניקולה טרזיץ', באתר BDFutbol ניקולה טרזיץ', באתר WorldFootball.net ניקולה טרזיץ', באתר FootballDatabase.eu תומר חבז, ‏שחקן הכנף ניקולה טרזיץ' חתם באום אל פאחם, באתר ONE‏, 20 בספטמבר 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולה טרזיץ'".
משפט ג'ייקובסון-מורוזוב

במתמטיקה, משפט ג'ייקובסון – מורוזוב הוא הטענה שניתן למצוא לכל איבר נילפוטנטי באלגברת לי פשוטה למחצה שני איבר נוספים באלגברה כך שהם יוצרים את האלגברה s l 2 {\displaystyle {\mathfrak {sl}}_{2}} . במילים אחרות, ניתן לשכן את s l 2 {\displaystyle {\mathfrak {sl}}_{2}} בכל אלגברת לי פשוטה למחצה. המשפט נקרא על שם ולדימיר מורוזוב וניית'ן ג'ייקובסון. מורוזוב הוכיח את המשפט עבור המרוכבים כשדה בסיס בשנת 1942, וג'ייקובסון הכליל את המשפט עבור שדה בסיס עם מאפיין "מספיק נחמד" שונה מ-2 בשנת 1951. בשביל לנסח את המשפט, נציג כמה הגדרות לשם נוחות. s l 2 {\displaystyle {\mathfrak {sl}}_{2}} -שלשה באלגברת לי פשוטה למחצה g {\displaystyle {\mathfrak {g}}} (לאורך כל הדף הזה, שדה הבסיס הוא ממאפיין אפס) הוא הומומורפיזם של אלגברות לי s l 2 → g {\displaystyle {\mathfrak {sl}}_{2}\to {\mathfrak {g}}} . באופן שקול, זו שלשה של איברים e , f , h {\displaystyle e,f,h} ב- g {\displaystyle {\mathfrak {g}}} כך שהיחסים הבאים מתקיימים: [ h , e ] = 2 e , [ h , f ] = − 2 f , [ e , f ] = h . {\displaystyle [h,e]=2e,\quad [h,f]=-2f,\quad [e,f]=h.} איבר x ∈ g {\displaystyle x\in {\mathfrak {g}}} נקרא נילפוטנטי אם האנדומורפיזם [ x , − ] : g → g {\displaystyle [x,-]:{\mathfrak {g}}\to {\mathfrak {g}}} (הידוע בשם העתקת הצמוד, באנגלית: Adjoint Endomorphism ) הוא אנדומורפיזם נילפוטנטי, כלומר המטריצה המייצגת של ההעתקה היא מטריצה נילפוטנטית . עובדה: לכל s l 2 {\displaystyle {\mathfrak {sl}}_{2}} - שלשה ( e , f , h ) {\displaystyle (e,f,h)} , e {\displaystyle e} חייב להיות נילפוטנטי. משפט ג'ייקובסון – מורוזוב מוכיח גם את הכיוון ההפוך: כל איבר נילפוטנטי e ∈ g {\displaystyle e\in {\mathfrak {g}}} שונה מאפס ניתן להרחיב ל- s l 2 {\displaystyle {\mathfrak {sl}}_{2}} -שלשה. עבור g = s l n {\displaystyle {\mathfrak {g}}={\mathfrak {sl}}_{n}} , ה- s l 2 {\displaystyle {\mathfrak {sl}}_{2}} -שלשות נמצאו מפורשות על ידי נייל קריס ו-ויקטור גינצבורג במאמרם משנת 1997.
That That

"That That" (בעברית: "זה זה") הוא שיר של הזמר הדרום קוריאני סיי והראפר הדרום קוריאני שוגה מ-BTS מתוך אלבום האולפן השמיני של סיי Psy 9th (אנ'). השיר נכתב והופק על ידי סיי ושוגה ושוחרר להורדה דיגיטלית והזרמת מוזיקה ב-29 באפריל 2022 דרך P ניישן (אנ'), כסינגל המוביל של האלבום. ב-26 באפריל 2022, "That That", הוכרז כסינגל המוביל לאלבום האולפן השמיני של סיי, Psy 9th (אנ'). השיר נכתב והופק על ידי סיי ושוגה. המיקס (אנ') נעשה על ידי טוני מזראטי (אנ'), בעוד שהמאסטרינג נעשה על ידי כריס גררינגר (אנ') מסטרלינג סאונד (אנ'). השיר שוחרר להורדה דיגיטלית והזרמת מוזיקה דרך P ניישן (אנ') ב-29 באפריל 2022. הקליפ של "That That" צולם על חוף חולי באינצ'ון באמצע מרץ. לדברי סיי, מזג האוויר היה קר וגשום וגרם לקשיים במהלך הצילומים, לאחר שהחול נעשה בוצי וגרם לרגליהם לשקוע באדמה. הוא זכה ליותר מ-30 מיליון צפיות תוך 24 שעות מרגע יציאתו ו-100 מיליון צפיות תוך שבוע מהשחרור. "That That" דורג במקום ה-20 ברשימת 25 שירי הקיי-פופ הטובים ביותר לשנת 2022 של בילבורד ובמקום ה-10 ברשימת 10 הוצאות הקיי-פופ הטובות ביותר לשנת 2022 של פריז מאץ' (אנ'). מידע על הסינגל "That That" באתר מיוזיק בריינז סרטון השיר "That That" באתר יוטיוב PSY - That That (Prod & Feat SUGA of BTS) - [HebSub], סרטון בערוץ "Michal Haimov Kpop HebSub", באתר יוטיוב PSY - 'That That (prod. & feat. SUGA of BTS)' Live Performance w SUGA at PSY 흠뻑쇼 2022 (SUMMER SWAG), סרטון בערוץ "officialpsy", באתר יוטיוב